**2/2021. (IX.13.) MÜK szabályzat
az ügyvédjelöltek és a jogi előadók képzésének szabályairól szóló MÜK szabályzatok módosításáról**

A Magyar Ügyvédi Kamara küldöttgyűlése

az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 22. pontjában kapott felhatalmazás alapján,

az Üttv. 157. § (2) bekezdés e) pontjában foglalt feladatkörében eljárva,

a 2. pont tekintetében az Üttv. 156. § (3) bekezdésében meghatározott feladatkörében eljáró Országos Kamarai Jogtanácsosi Tagozattal egyetértésben

a következő szabályzatot alkotja:

**1.** Az ügyvédjelöltek képzésének szabályairól, az ügyvédek és az ügyvédjelöltek ezzel kapcsolatos feladatairól, valamint a kamaráknak az ügyvédjelöltek képzésének megszervezésével kapcsolatos feladatairól szóló 2/2012. (XI. 5.) MÜK szabályzat 11. §-a helyébe a következő rendelkezés lép:

„11. § A veszélyhelyzet kihirdetéséről szóló 40/2020. (III. 11.) Korm. rendelet, a veszélyhelyzet kihirdetéséről szóló 478/2020. (XI. 3.) Korm. rendelet, valamint a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet által elrendelt veszélyhelyzet (a továbbiakban: veszélyhelyzet)

a) idejére a 3. § (4) bekezdés b) pontja nem alkalmazható,

b) idejét az ügyvédjelölti képzés időtartama szempontjából úgy kell tekinteni, mintha az ügyvédjelölt a képzési kötelezettségének a veszélyhelyzet időtartama alatt is eleget tett volna.”

**2.** A jogi előadók képzéséről szóló 1/2020 (X. 2.) MÜK szabályzat 3. pontja helyébe a következő rendelkezés lép:

„3. A jogi előadó számára a jelen szabályzat szerinti képzési kötelezettség teljesítéséhez szükséges és elégséges, évente legfeljebb 6 kreditpontnyi elektronikus formában igénybe vehető kötelező képzési eseményen való részvételt a Magyar Ügyvédi Kamara ingyenesen biztosít.”

**3.** Ez a szabályzat a Magyar Ügyvédi Kamara honlapján való közzétételét követő napon lép hatályba.

Budapest, 2021. szeptember „ ”

 *Dr. Bánáti János Dr. Fekete Tamás
 elnök főtitkár*